open-index/open-wikipedia-markdown huggingface dataset:
Torgunrudbåten

**Torgunrudbåten** er en båt som lå under vannet som vrak i Mjøsa utenfor Torgunrud i bygda Feiring i Eidsvoll kommune.

Den var gjenstand for flere marinarkeologiske undersøkelser i løpet av 1980-årene. En oppmåling av vrakrestene som lå spredt omkring skrogbunnen som fremdeles er i et stykke, gav detaljkunnskaper om hvordan en føringsbåt var, hvordan den var bygd og dens utseendet.

Torgunrudbåten som sank en gang på begynnelsen av 1800-tallet, hadde blitt bygget på slutten av 1700-tallet eller begynnelsen av 1800-tallet. Alt tyder på at denne båten representerte de største føringsbåtene som senere utviklet seg til de større mjøsjaktene.

Den er ca. 19 til 20 meter lang og 6 meter bred, er spissgattet med krumme stevner og som de fleste båtene av den samme type relativt flatbunnet med en solid kjøl. Riggen var dessverre tatt av da denne båten sank, men masten som stod forrest på skroget var høy og hadde trolig råseil.

Som klinkbygd båt hadde den smale hudbord og ved oppmålingen var ca. tjue hudbord fra kjølen til relingen og et stort antall spanter, kanskje over tjue i alt, registrert. En meget robust farkost som var godt tilpasset forholdene på Mjøsa. Dessuten er den mest sannsynlig bygget i gran, muligens furu.

Topografien ved funnstedet er tilsynelatende ingen god havn med steinete strand der veien fra Feiring Jernverk ender i vannkanten. Dette neset kalles Sotodden, og var i sin tid en omlastingshavn med flere mindre båter som losset lasten på føringsbåten og senere mjøsjakten over til land.

Sotodden ble brukt som havn for Feiring Jernverk. Eieren av Feiring Jernverk var Carsten Anker, som også eide Eidsvoll Verk. Råjern fra Feiring Jernverk ble transportert ned til Sotodden for videre transport på Mjøsa. Dette skjedde i perioden Feiring verk var i drift, mellom 1806 og 1819. Råjernet ble fraktet til Eidsvoll Verk for videre foredling. Man antar at Torgunrudbåten var i slik virksomhet da den sank.

## Kilder
* Julsrud Berg, Arne: *Damp- og motorbåter på Mjøsa* 1996 ISBN 82-994067-0-6
* Thuesen, Gunnar: «Feiring Jernverk», artikkel i *Volund, årbok for selskapet Norsk Teknisk museum*, Oslo 1953
Båt-Ivas delbare båt

**Båt-Ivas delbare båt** er en uvanlig trebåt som i dag står utstilt på Norsk Skogmuseum i Elverum.

Båten er en robåt som ble bygd av båtbyggeren Båt-Iva som levde i Heidalen i Gudbrandsdalen mot slutten av 1700-tallet. Denne båtbyggeren fikk en tilsynelatende umulig bestilling på et lite og lett fartøy som skulle kunne transporteres mellom ulike fjellvann. Hans løsningen på dette var å dele båten i to slik at hver halvdel ble lett nok til å kunne bæres.

Båten er 4,05 meter lang, 1,38 meter bred, og veier totalt 72 kg. De to halvdelene veier henholdsvis 34 og 38 kg.

## Referanser


## Kilder
*Digitalt Museum: Båt (inventarnummer SJF.05581) Besøkt 12. april 2015
Naustet ved Åker gård

**Naustet ved Åker gård** er tuften etter et naust fra jernalderen som er unikt i norsk sammenheng ved sin størrelse. Naustanlegget omfatter en nausttuft med et båtopptrekk.

Tuftene er plassert sør for Åker gård, vest for nåværende E6, 300m nordvest for broen over Svartelva. Naustanlegget har en ytre utstrekning på 32 meter, bredden på midten er 18 meter og tuften er 11 meter bred i endene. Opprinnelig hadde naustet en indre lengde på 28 meter, en bredde på 11 meter og en bredde i endene på 7,5 meter. Naustet var plassert på en morene-rygg. Funnet ble registrert av Universitetets Oldsaksamling i 1969, da som «2 klart markerte jordvoller som løper parallelt».
 
Naustet er datert til tidlig middelalder og kan ha rommet et skip på cirka 24 x 5 meter størrelse. Naustet ble sist brukt i perioden tidlig middelader - høymiddelader, ca 1000- 1300 e.Kr 

I Snorres ''de norske kongesagaene'' nevnes det at store skip hadde vært trukket opp fra havet til storsjøen Mjøsa på elven Glomma. Kong Olav Haraldsson gav i 1016 en stor karve på 15-16 sesser til Ketil Kalv på Ringnes som kom fra Ottestad på Stange. både på Ringnes og på Steinsholmen har det antagelig vært båtnaust.

Se Gokstadskipet( 23,8m x 5,2m) for en sammenligning.

Åker gård var et høvdingsete i midten av jernalderen eller tidlig middelalder, og det er blitt gjort flere arkeologiske funn på stedet, blant annet gull og store mengder våpen, datert til rundt 600 e.Kr. I tilknytning til gården er det også avdekket flere andre bygninger.

## Referanser


## Se også
* Åkerfunnet
* Åkersvika

## Eksterne lenker
* Hamar kommune: Kulturminner langs alternativ led
Vraket utenfor Domkirkeodden

**Vraket utenfor Domkirkeodden** er karakterisert som et enestående arkeologisk funn av en innlandsfarkost i vannet fra senmiddelalderen utenfor Domkirkeodden i Hamar. To dykkere fra Mjøsen Dykkerklubb som kom lengre ut i vannet på større dybde enn vanlig, oppdaget restene av en gammel trebåt i mudderet den 5. oktober 2006.

Dykkerne tok kontakt med Mjøssamlingene og varslet styreleder Arne Julsrud Berg om funnet som foreløpige ble holdt hemmelig fram til mai 2007. Først i det undersøkelsene hadde funnet sted og dateringen av trerester fra vraket var blitt bekreftet ble funnet avslørt for offentligheten.

Båtvraket utenfor Domkirkeodden er trolig fra perioden 1470 til 1570 som har hatt en last med kalkstein fra formodentlig steinbruddene i Furuberget. Undersøkelsene av vraket, som er godt bevart etter 500 år under vannet, tyder på en ny båttype som tidligere ikke hadde vært observert på Mjøsa. Det har tynne bordganger og spanter som på farkoster fra vikingtiden og middelalderen i motsetning til båter som føringsbåter i nyere tid.

Størrelsen på båten som trolig er på mellom 6 og 10 meter, antakelig er av type seksring eller åttring. Det vil si at den har hatt plass til 3 eller 4 roere. Formen på båten er lik båttypen oselver, en lang og smal skarpseiler som også kan roes. Utmålingen alene av spantene og baugen var på mer enn fem meter. Konstruksjonen på båten tyder dessuten på at det har hatt opphav i middelalderen, med treplugger som festet sammen spantene med bordgangene, i stedet for spiker som på nyere farkoster av samme størrelse.

Hvordan båten sank er ikke kjent, men muligens hadde steinlasten forskjøvet seg ved lossingen utenfor Domkirkeodden. Lasten som bestod av kalkstein var sannsynligvis ment for byggingen av den østre ringmuren for Bispegården på annen halvdel av 1400-tallet. Etter den ni meter høye ringmuren var reist, ble en ny fløy oppført for kjøkkenet med ildstedene langs muren på innsiden.

Norsk Sjøfartsmuseum overtok forvaltningsansvaret for det sårbare båtvraket, hvor planer om hevning og restaurasjon er blitt diskutert.

## Litteratur
* Sæther, Tor (1995): *Hamar i middelalderen*.  ISBN 82-91326-02-9

## Referanser


## Eksterne lenker
* Sensasjonelt båtfunn i Mjøsa
* Fant middelalderbåt i Mjøsa
* Vrakfunnet i Mjøsa
Underworld

***Underworld*** er en actionfilm fra 2003, regissert av Len Wiseman. Den handler om en konflikt mellom vampyrer og varulver.

## Handling
En krig mellom vampyrer og varulver har vart i tusener av år. Selene (Kate Beckinsale) er en såkalt death dealer, med andre ord en vampyr som er født til å jakte ned og slakte varulvene (Lykantroper). Hun kommer over Michael Corvin (Scott Speedman) som har nøkkelen til å slutte krigen, men for å få gjort det, må hun velge hvem hun skal alliere seg med og bryte alle regler...

## Rolleliste

## Produksjon
Filmen ble spilt inn i Budapest i Ungarn. Den hadde et mye lavere budsjett enn etterfølgeren.

## Referanser


## Eksterne lenker
* 
*
Nerikes Allehanda

***Nerikes Allehanda*** er en svensk dagsavis med sete i Örebro. I 2012 hadde den et opplag på , som rangerte den som den tiende største blant Sveriges dagsaviser. Nerikes Allehanda ble grunnlagt i 1843. 

Avisa og sjefredaktør Ulf Johansson fikk internasjonal oppmerksomhet etter at den 19. august 2007 trykket en tegning av profeten Muhammed med hundekropp. Kunstneren Lars Vilks ble truet på livet av islamistiske grupper.

## Referanser


## Eksterne lenker
*
Hamearis lucina

***Hamearis lucina*** er en dagaktive sommerfugler. Arten finnes i Sverige, men den er i tilbakegang.

Navnet *lucina*, stammer fra gresk, og er navnet til *lysets og barnefødslens gudinne*, Lucina.

## Utseende
*Hamearis lucina* har mørk brun vingeoverside, med lysere gul-orange flekker. Vingeundersiden er lysere, brun-orange med lyse hvite og mørkere brunlige flekker. Den kan minne litt om en av flikvingene.

(MHNT) Hamearis lucina - Slovensky kras- OP, Slovakia - male dorsal.jpg |*Hamearis lucina* ♂  
(MHNT) Hamearis lucina - Slovensky kras- OP, Slovakia - male ventral.jpg |*Hamearis lucina* ♂   △
(MHNT) Hamearis lucina - Amiel Penne, Tarn, France - female dorsal.jpg|*Hamearis lucina* ♀ 


## Levevis
*Hamearis lucina* lever i åpen edelløvskog. Hunnen velger Marianøkleblom (*Primula veris*), som vertsplante. Hun legger egg bare på planter som vokser i grensen til steder med skygge. Eggene legges i små grupper på 2-4 egg. 

Larveutviklingen tar 4-6 uker. Puppen overvintrer.

*Hamearis lucina* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt, begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen.

## Systematisk inndeling
Slektskapet for gruppen Hamearini er avklart i ulik grad. I nyere systematikk regnes gruppen som en liten delgruppe i familien Riodinidae, men tidligere var den en delgruppe (underfamilie) av glansvingene, med navnet Riodininae. 

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[Riodinidae]]** 
**** delgruppe **Nemeobiinae / [Hamearinae] / [Hamerini]** *Hamearinae* er et *junior synonym* av gruppen Nemeobiinae. 
***** *Hamearis lucina* (Linnaeus 1758) – eneste europeiske art, finnes enkelte steder sørøst i Sverige.

## Referanser


## Kilder
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Fauna Europaea Web Service (2004) Fauna Europaea version 1.1, www.faunaeur.org 
* www.tolweb.org/Nemeobiinae/  The Tree of Life Web Project

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Interstate 91

**Interstate 91** (kort **I-91**) er en Interstate Highway i New England i USA. Den begynner i I-95 sør i byen New Haven i Connecticut og slutter nord i staten Vermont ved grensen til Canada, der den blir til Quebec Autoroute 55.

## Viktige byer langs veien
* New Haven (der den begynner i I-95)
* Hartford (der den krysser I-84)
* Springfield (der den krysser I-90)
* Greenfield
* Brattleboro
* White River Junction (der den krysser I-89)
* St. Johnsbury (der den krysser I-93)
* Newport

* Sherbrooke (etter at den er gått over i Quebec Autoroute 55)

## Eksterne lenker
* 
* Liste over avkjørsler
Sana (andre betydninger)

**Sana** kan referere til:

* Sana &ndash; hovedstad i Jemen
* Sana (elv) &ndash; elv i Bosnia-Hercegovina
* Sana (navn), et arabisk kvinnenavn
Thane

**Thane** eller **Thana** (marathi ) er en by i India. Byen ligger i delstaten Maharashtra, 32 km nordøst for Mumbai. Thane hadde 1&nbsp;486&nbsp;338 innbyggere i 2005. Byen er forstad til Mumbai, og de to byene har begynt å vokse sammen. Thane har mye tekstil-, kjemisk- og verkstedsindustri.
## Eksterne lenker
*
Leia

**Leia** kan henvise til:

* Leia Organa, en fiktiv person fra Star Wars-universet
* Leia (navn), et kvinnenavn
* Leia (soppmygg), et insekt
Muhammedkarikaturen i Nerikes Allehanda

**Muhammedkarikaturen i Nerikes Allehanda** var en karikaturtegning av kunstneren Lars Vilks som ble offentliggjort i avisen *[[Nerikes Allehanda]]* i Örebro i Sverige 19, august 2007. Tegningen viste en rondellhund («rundkjøringshund», et gatekunstfenomen fra 2006) der hodet forestilte den islamske profeten Muhammed. Tegningen ble opprinnelig laget som én i en mindre serie, skisseaktige tegninger til en utstilling. Den ble publisert stod illustrasjon til en lederartikkel om ytringsfrihet. Bakgrunnen var ifølge redaksjonen atat Vilks Muhammed-tegninger var blitt refusert av gallerier på grunn av redselen for represalier.

Publiseringen ble kritisert av Irans president Mahmoud Ahmadinejad som hevdet at ikke-religiøse sionister stod bak. Han mente at «religioner står for vennskap, likeverd, rettferdighet, fred og respekt for hellige profeter».

Den 31. august var det protester i Pakistan der det svenske flagget og en dukke som forestilte Sveriges statsminister Fredrik Reinfeldt ble brent.

Også i Örebro var det demonstrasjoner den 31. august. Omkring 300 personer demonstrerte utenfor NAs redaksjon med krav om en unnskyldning.

Kunstneren Lars Vilks mottok mordtrusler. Den 15. september rapporterte flere medier at Vilks også var blitt truet av al-Qaida. De skal ha utlovet en belønning på 100.000 dollar for mordet på Vilks, eller 150 000 dollar «dersom han ble slaktet som et lam» (få halsen oppskåret).

## Referanser
Lophius

* *[[Lophius americanus]]*    
* svartflabb (*Lophius budegassa*)
* *[[Lophius gastrophysus]]*
* *[[Lophius litulon]]*
* breiflabb (*Lophius piscatorius*)
* *[[Lophius vaillanti]]*
* *[[Lophius vomerinus]]*

**Lophius** er en gruppe fiskearter i breiflabbfamilien.
Artene i denne gruppen har 26-31 ryggvirvler, det kan brukes for å skille de fra artene i de andre undergruppene av breiflabbfamilien som bare har 18 eller 19 ryggvirvler.

## Arter som finnes i Norge
* breiflabb

## Eksterne lenker
* 
* Tree of Life: Lophiidae Besøkt 14, september 2007
Morten Wensberg

**Morten Schjelderup Wensberg** (født 1973) er en norsk dirigent og akademiker. Fra januar 2018 er han dekan ved Fakultet for utøvende kunstfag, Universitetet i Stavanger. 
Han er fast ansatt som professor ved Universitetet i Stavanger, der han forsker og underviser i dirigering. I tillegg er Wensberg faglig leder for Talent Norges og Sparebankstiftelsen DNBs dirigentsatsing Dirigentløftet.

Wensberg har ledet dirigentutdanningen ved Universitetet i Stavanger siden 2010, og under hans ledelse har dirigentseksjonen vokst.

Wensberg står bak studietilbudene Digitale dirigentstudier og Digitale skolekorpsstudier og Nordens største dirigentkurs Dirigentuka. Han leder utviklingsprosjektet ConductIT - et Erasmus+ Strategic Partnership der Universitetet i Stavanger, Royal Northern College of Music, University of Aveiro og Open University går sammen om å utvikle nettbaserte dirigentstudier på europeisk nivå. Wensberg medvirket ved utviklingen av Talent Norges og Sparebankstiftelsen DNBs dirigentsatsing Dirigentløftet, og han leder satsingens faglige råd.

Wensberg har ledet Telestrator-prosjektet der universitetet i Stavanger har tatt i bruk toppidrettens videoanalyseverktøy i dirigentutdanningen. Dette prosjektet var støttet av Senter for fremragende utdanning ved Norges musikkhøgskole (CEMPE).

Wensberg er utdannet eufonist ved Norges musikkhøgskole i Oslo (cand. mag, 1997) og ved Duquesne University i Pittsburgh, USA (Master of music, 1999). Han er utdannet dirigent fra Norges musikkhøgskole, der han studerte mastergraden i orkesterdirigering (2006) med professor Ole Kristian Ruud.

Som dirigent har Wensberg deltatt i mesterklasser med Pierre Boulez, Jorma Panula, George Hurst og Leif Segerstam. I 2006 vant han spesialprisen for sin samtidsmusikk-tolkning under Jorma Panula 3rd International Conducting Competition.

Før Wensberg viet seg til dirigering arbeidet han som eufonist i Norge og i en periode også i et av USAs ledende messingensembler- River City Brass.

Som dirigent har Wensberg gjestet orkestre, ensembler og korps i både Norge, Sverige, Finland og USA, og han har blant andre dirigert Oslo-Filharmonien, Stavanger Symfoniorkester, Kringkastingsorkesteret, Vaasa Symfoniorkester, alle de norske profesjonelle militærkorpsene og Det Norske Blåseensemble, de svenske og finske marinemusikkorpsene.

Wensberg har også gjort flere konsertserier og har spilt inn to plater med Norwegian Brass Expo, et ensemble som består av noen av de ledende messingblåsere fra Norge.

## Referanser


## Eksterne lenker
* Omtale av dirigentseksjonen ved Fakultet for utøvende kunstfag på UiS' nettsider 
* Wensberg.no – hjemmeside
Thorsten Johansen

**Thorsten Arthur Johansen** (født 7. januar 1888 i Christiania, død  2. august 1963 i Oslo) var en norsk rifleskytter som var aktiv tidlig på 1900-tallet. Under lekene i Antwerpen i 1920 tok han laggull i løpende hjort dobbeltskudd.

## OL-medaljer
* 1920  Antwerpen &ndash;  **Gull** i skyting, løpende hjort dobbeltskudd lagskyting (Norge)

## Eksterne lenker
*
Konows gate (Oslo)

**Konows gate** (1–107, 2–96) er et gammelt veifar i bydel Gamle Oslo. Veien starter ved Oslo gate i Gamlebyen og løper østover langsmed Ekebergskrentens dramatiske og nordvendte forkastning, og videre over Kværner. Den vestre delen av veien het fram til 1901 **Gravergata**, et navn som trolig henspiller på arbeidene med å bryte løs alunskifer av Ekebergskrenten fra 1737 til 1815. Fra krysset med Ryenbergveien og videre østover het veien **Bakerengveien** med referanse til gården Bakerenga.

Like nord for utløpet fra Oslogate ligger Oslo hospital. Langs Ekebergsida står fremdeles en rekke gamle våningshus, nr. 3, 25, 27, 29, 31, 33, 35, 37, 41, 43, 45, 49, 51, 53, 55 og 63). Flere av bolighusene har tilhørende uthus. Eiendommene regnes i dag til den forstadsbebyggelsen som skjøt opp utenfor 1859-grensa – delvis definert av veiløpet for Konows gate. Noen av våningshusene var allerede kommet opp før 1859-utvidelsen. Bortsett fra nr. 3 og 63 er eiendommene regulert av Oslo kommune til spesialområde bevaring etter plan- og bygningsloven. I Konows gate 23 (som er revet) bodde den berømte «signekjerringa» Anne Brandfjeld (1815–1905) de siste tiårene av sitt liv. Hun hadde stor søkning fra hele østlandsområdet, og Konows gate ble på folkemunne kalt «De kloke koners gate».  

Konows gate er også kjent fra spillefilmer og tv-serier som Olsenbanden jr. Huset i Konows gate 35 ble i alle filmene brukt som kulisse, selv om handlingen etter sigende finner sted på Kampen.

Det tradisjonelle veiløpet er brutt ved Konows gate 55, det vil si nr. 45 til nr. 55 er trengt opp i et hjørne ved hjelp av en midlertidig forstøtningsmur i betong satt opp på nødbudsjett på begynnelsen av 1930-tallet – derav det folkelige navnet «Nøds'n» på dette inneklemte strekket av det opprinnelige veifaret. Nord for nødmuren kommer Dyvekes vei vestfra og faller sammen med østre delen av Konows gate. Sammenknytningen mellom Dyvekes vei og østre delen av Konows gate skal ha funnet sted i andre halvdel av 1930-tallet. I en overgangsfase (det vil si før Dyvekes vei fram til østre strekket av Konows gate var ferdigstilt) gikk Konows gate i en liten sløyfe rundt nødmuren.

Etter å ha krysset den nordlige utkjørselen av Ekebergtunnelen løper Konows gate over Kværner gårds gamle marker, med Kværnerdumpa i Lodalen på nordsida og øvre deler av Kværnerområdet på sørsida. I Kværnerdumpa anlegges per i dag Kværnerbyen. Veien går over i Svartdalsveien etter Konows gate 107.

## Galleri

Fil:Konows Gate 1.jpg|Konows Gate. Kveldstid. Foto: Roman Cieslak
Fil:Konows gate, Oslo 2019.jpg|Konows Gate. Foto: Roman Cieslak


## Referanser


## Eksterne lenker
* 
*
ILS

**ILS** kan vise til:

*Institutt for lærerutdanning og skoleutvikling
*International Life Saving Federation
*Instrument Landing System, instrumentlandingssystem
*Ny israelsk shekel forkortes ILS i ISO 4217
*Ildledningssystem
MSD Animal Health

**MSD Animal Health** er en divisjon i  MSD (Merck i USA og Canada) som utvikler og  selger legemidler og vaksiner til dyr.

## MSD Animal Health Innovation AS
MSD Animal Health Innovation (tidligere Intervet Norbio) er et norsk bioteknologiselskap med base i Bergen. Selskapet  ble opprinnelig stiftet i 1985 (Norbio) og var opprinnelig eid av Selmer Sande konsernet. Selskapet hadde i starten flere ulike aktivitetsområder, men spesialiserte seg etterhvert på utvikling av vaksiner og legemidler til oppdrettsfisk. I 1993 kom selskapet Intervet inn som hovedeier og selskapet skiftet navn til Intervet Norbio. Intervet, et av verdens  største veterinærfarmasøytiske selskap ble eneeier av Intervet Norbio i 1998. Etter ulike oppkjøp av eierselskapet Intervet fra 2007 ble salgsaktiviteten skilt ut i et eget selskap (Intervet Norge) og Intervet Norbio ble et rent Fou selskap i konsernet. Selskapet har siden 2010 vært et FOU selskap innen MSD Animal Health, dyrehelsedivisjonen i MSD  et av verdens største legemiddelfirma. MSD Animal Heath Innovation er et av verdens ledende selskaper innen utvikling av vaksiner til kaldtvannsarter i industriell oppdrett, primært laks.

Selskapet har siden 1999 hatt et søsterselskap i Singapore som utvikler vaksiner til varmtvannsarter i akvakultur.

MSD Animal Health Innovation holder til på Høyteknologisenteret i Bergen og har ca. 20 ansatte, som er en integrert del av den globale FOU aktiviteten i MSD Animal Health.

## Referanser
Mark Schwarzer

**Mark Schwarzer** (født 6. oktober 1972 i Sydney, Australia) er en tidligere fotballkeeper som har spilt for  i perioden 1993 til 2013, og fikk med seg 109 kamper og verdensmesterskapene i 2006 og 2010. Han har halvveis tysk statsborgerskap, og har vært keeper i flere klubber. Han har tidligere spilt for Marconi Stallions, Dynamo Dresden, 1. FC Kaiserslautern, Bradford City og Middlesbrough. Etter sesongen 2012/2013 fikk ikke Mark Schwarzer ny kontrakt med Fulham FC, og noen måneder senere gikk han til Chelsea FC på free transfer.

Den 6. januar 2015 meldte han overgang fra Chelsea til Leicester City på en fri overgang.

## Referanser


## Eksterne lenker
*
The Ragpicker’s Dream

***The Ragpicker's Dream*** (Skrotplukkerens Drøm) er det tredje soloalbumet fra Mark Knopfler siden oppløsningen av rockegruppa Dire Straits i 1995. Det kom ut på Warner Bros. Records/WEA den 1. oktober i 2002. Han har med seg bl.a. keyboardisten Guy Fletcher fra Dire Straits. Albumet er preget av at Knopfler spiller mer på elektrisk sologitar enn på sin særegne akustiske gitar som tidligere, men han har den med. Stilmessig er albumet en videreføring fra hans forrige plate Sailing to Philadelphia i 2000 med innslag av folkrock, blues og tradisjonell jazz med bl.a. swing. Som med det forrige albumet Sailing to Philadelphia ble den første sangen, også denne gangen en mektig folkrockelåt, her «Why Aye Man», en radiohit i Norge.

## Sporliste
Alle sangene er skrevet av Mark Knopfler. Total spilletid er 55:39.

# «Why Aye Man» – 6:14
# «Devil Baby» – 4:05
# «Hill Farmer's Blues» – 3:45
# «A Place Where We Used to Live» – 4:34
# «Quality Shoe» – 3:56
# «Fare Thee Well Northumberland» – 6:29
# «Marbletown» – 3:33
# «You Don't Know You're Born» – 5:21
# «Coyote» – 5:56
# «The Ragpicker's Dream» – 4:20
# «Daddy's Gone to Knoxville» – 2:48
# «Old Pigweed» – 4:34

## Medverkende
*Mark Knopfler – gitar, vokal
*Richard Bennett – gitar og andre strengeinstrumenter
*Jim Cox – piano, orgel
*Guy Fletcher – keyboard, (koring på «You Don't Know You're Born»)
*Glenn Worf – bassgitar
*Chad Cromwell – trommer

## Eksterne lenker
*
Åkergjøkhumle

**Åkergjøkhumle** er en humle. Den er en av gjøkhumlene og snylter ofte hos åkerhumle (*Bombus pascuorum*). 

Åkergjøkhumle blir ca. 15-20 mm. Dronningene flyr fra mai etter overvintringen, nye dronninger og hanner kommer ikke før i august. 

## Litteratur
* Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.

## Eksterne lenker
*
Ravine

En **ravine** er en liten dal i løsmasseterreng, hovedsakelig dannet som følge av leirras og erosjon av bekker og elver.  En ravine har som regel relativt bratte sider, typisk mellom tjue og sytti prosent stigning.  Raviner kan ha aktive bekker, eller små elver, i bunnen, langs kanalen de opprinnelig ble dannet fra, men de har imidlertid ofte kun periodisk vannføring, ettersom den geografiske størrelsen ikke er tilstrekkelig til å opprettholde en permanent vannføring. Raviner finnes i Norge hovedsakelig i østlandsområdet og i Trøndelag, i leireområder avsatt under marin grense etter istiden.

Ravinelandskapene har siden begynnelsen av 1950-tallet vært utsatt for maskinell bakkeplanering for fulldyrking. Flere lokaliteter er vernet, blant annet Romerike landskapsvernområde rett sør for Oslo lufthavn. 

## Se også
*Dal
*Juv
*Kløft
*Gjel

## Eksterne lenker
*
Fifth Avenue

**Fifth Avenue** er en sentral gate på Manhattan i New York. Den er en av de viktigste trafikkårene i nord-sørlig retning på Manhattan, og strekker seg fra 142. gate i Harlem i nord til Washington Square Park i Greenwich Village i sør.

Kvartalene av Fifth Avenue mellom 34. og 59. gate like sør for Central Park regnes som en av verdens dyreste og mest fasjonale handlegater, og anses å være et symbol for det velstående New York. Her ligger også flere kjente bygninger, som skyskraperne Empire State Building og GE Building, kirken St. Patrick's Cathedral og New York Public Library. Gaten løper nord for 59. gate videre langs østsiden av Central Park. Dette strekket er også kjent som *Museum Mile* på grunn av de mange kjente kunstmuseene som ligger her, som Frick Collection, Metropolitan Museum og Guggenheim-museet. Her finnes også en rekke monumentale bygårder, med noen av de høyeste boligprisene i verden – kvadratmeterprisen for boliger her ligger rundt  kroner (2008).

## Museum Mile

*104. gate El Museo del Barrio
*103. gate Museum of the City of New York
*94. gate International Center of Photography
*92. gate The Jewish Museum
*91. gate Cooper-Hewitt, National Design Museum, Smithsonian Institution
*89. gate National Academy Museum and School of Fine Arts
*88. gate Solomon R. Guggenheim Museum
*86. gate Neue Galerie New York
*83. gate Goethe-Institut, tysk kultursenter
*82. gate The Metropolitan Museum of Art
*70. gate Frick Collection

## Referanser
Luciano Zavagno

**Luciano Germán Zavagno** (født 6. august 1977 i Rosario, Provincia de Santa Fe, Argentina) er en argentinsk fotballspiller som har spilt for tre italienske, to argentinske, to franske, en engelsk og en gresk klubb. Han spiller nå for Pisa i Serie B.

## Kilder
* Mortimer, Gerald (2004): *The Who´s Who of DERBY COUNTY* (side 208).  Breedon Books Publishing, Derby. ISBN 1-85983-409-4 
* Rollin, Glenda & Rollin, Jack: *SKYSPORTS FOOTBALL YEARBOOK 2004-05* (side 472).  Headline Book Publishing, London. ISBN 0-7553-1311-9

## Eksterne lenker
*
Idrettslaget Ulfstind

**Idrettslaget Ulfstind** er en norsk idrettsklubb fra Tromsø som ble formelt etablert i 1981. Klubbens herrelag i fotball spiller i 3. divisjon per 2026.

Klubben har også tilbud innen andre idretter enn fotball. Klubben er registrert i Frivillighetsregisteret og Grasrotandelen.

Ulftind har hjemmebane på Tønsnes Kunstgressbane. I 2021 sesongen spilte klubbens A-lag for kvinner i 3.divisjon avdeling 1.

## Tabell (2026)

## Historie
Idrettslaget ble først opprettet som en undergruppe av Ungdomslaget Ulfstind den 2. april 1966, og de første årene var laget med i bedriftsidretten med fotball, ski, skyting og friidrett. 

På årsmøtet i UL Ulfstind 10. januar 1981 ble det vedtatt å omgjøre idrettsgruppa til et selvstendig idrettslag. Det nye navnet ble Idrettslaget Ulfstind. Idrettslaget er tilsluttet Norges Fotballforbund og Norges Idrettsforbund, og har fotball og ski som hovedaktiviteter.

1992 fusjonerte UL Samhug med IL Ulfstind. I februar 2017 ble klubben kåret til årets Fair Play klubb i Troms av Norges Fotballforbund.

## Spillerstall

## Referanser


## Eksterne lenker
* 
* Norges Fotballforbund: IL Ulfstind
Golden Heart

***Golden Heart*** er det første soloalbumet til Mark Knopfler etter oppløsningen av rockegruppa Dire Straits i 1995. Det kom ut på Warner Bros. Records/WEA 26. mars i 1996. 

Fra hans tidligere band Dire Straits fikk han med seg keyboardisten Guy Fletcher, som utfylles med andre musikere på keyboard, orgel og piano i tillegg til bl.a. bassgitar og trommer.

En del av sangene er preget av irsk folkemusikk med musikere innen denne sjangeren, bl.a. på fiolin, irsk tinnfløyte og irsk sekkepipe (som pumpes med begge armene i stedet for å blåse). Noen av disse musikerne spilte også sammen med Knopfler til hans filmmusikk til «Cal» i 1984 med denne sjangeren.

«Je Suis Désolé» er spesiell i den forstand at den består av irsk folkemusikk med et fransk refreng.

Den mektige folkrockelåta «Cannibals» (med en fremtredende trekkspill-melodi) ble en radiohit i Norge. Også tittelsporet og «Darling Pretty» spilles av og til i norsk radio.

## Sporliste
Alle låtene er skrevet av Mark Knopfler. Total spilletid er 70:24.

# «Darling Pretty» – 4:31
# «Imelda» – 5:26
# «Golden Heart» – 5:01
# «No Can Do» – 4:54
# «Vic and Ray» – 4:36
# «Don't You Get It» – 5:16
# «A Night in Summer Long Ago» – 4:43
# «Cannibals» – 3:41
# «I'm the Fool» – 4:28
# «Je Suis Désolé» – 5:14
# «Rüdiger» – 6:03
# «Nobody's Got the Gun» – 5:25
# «Done With Bonaparte» – 5:06
# «Are We in Trouble Now» – 5:54

## Medvirkende
* Mark Knopfler (vokal, gitar)
* Richard Bennett (akustisk gitar)
* Paul Franklin (steelgitar)
* Dónal Lunny (bouzouki)
* Sean Keane (fiolin)
* Derek Bell (irsk harpe)
* Paul Brady (fløyte)
* Liam O'Flynn (uilleann pipes)
* Martin O'Connor (trekkspill)
* Matt Rollings, Barry Beckett, Hargus «Pig» Robbins (piano)
* Steve Nathan (keyboards, orgel)
* Bill Cuomo (orgel)
* Guy Fletcher (keyboards, koring)
* Glenn Worf (bass)
* Michael Rhodes (bass)
* Eddie Bayers (trommer)
* Chad Cromwell (trommer)
* Terry McMillan (djembe)
* Danny Cummings (perkusjon, koring)
* Vince Gill & Brendan Croker (koring)

## Eksterne lenker
*
ACC

**ACC** kan vise til:

* Adaptiv fartsholder (engelsk: *adaptative cruise control*) 
* American Car Club
* America's Cup Class, en båtklasse i America's Cup
* Arctic Coal Company, et tidligere amerikansk gruveselskap med tilhold i Longyearbyen
* Kontrollsentral eller områdekontroll (engelsk: *area control center*)
* Luftkampkommandoen (engelsk: *Air Combat Command*) – en av hovedkommandoene i United States Air Force. 
* ACC, IATA-koden til Kotoka internasjonale lufthavn i Ghana
Tom Høgli

**Tom Høgli** (født 24. februar 1984 i Harstad) er en norsk samisk tidligere fotballspiller. Han la opp etter sesongen 2018.

Han spiller i hovedsak høyreback, men har også blitt benyttet på midtbanen.

## Klubbkarriere
Høgli vokste opp på Evenskjer og spilte aldersbestemt fotball for Skånland og Omegn Idrettsforening (SOIF). I 2002 gikk han til Bodø/Glimt der han spilte frem til overgangen til Tromsø i mars 2007. Tom Høgli skrev under en 4 1/2-årskontrakt med Tromsø IL i mars 2007.
Under sitt første år i Tromsø IL var han ment som en erstatning på midtbanen for Patrice Bernier, men tok plassen som høyreback. Høgli ble kåret til «Årets Isbjørn» av klubbens trofaste supportere, som også har videreført kallenavnet «super-Tom» som han fikk tildelt av supporterklubben til Bodø/Glimt. Lenge ble Høgli linket til andre klubber, men 12. desember 2009 signerte han enda en kontrakt med Tromsø som holder han i klubben ut 2013. Den nye kontrakten innebar et betydelig lønnshopp. 

17. juni 2011 ble Tromsø enige med Club Brugge om en overgang til den belgiske klubben. Etter noen år i Club Brugge skrev så Høgli på for FC København i 2014. Fra 2018 sesongen skal han spille for Tromsø Idrettslag igjen. Høgli tar lærerutdanning i Tromsø.

## Landslagskarriere
Høgli debuterte for det  20. august 2008 i en privatlandskamp mot . Våren 2009 ble han av Egil «Drillo» Olsen tatt ut til kampene mot . Høgli spilte en positiv kamp i EM-kvalifiseringskampen borte mot  i juni 2011, hvor landslagstrener Egil Olsen etter kampen karakteriserte han som en av Europas beste høyrebacker som følge av sin tette mannsoppdekning av Cristiano Ronaldo. 

Tom Høgli spilte for øvrig også for samelandslaget under verdensmesterskapet i fotball for etniske minoriteter i 2006.

## Referanser


## Eksterne lenker
* 
* Høglis klubbprofil hos TIL
* Lykkelig TIL-spiller
* Viktig TIL-spiller
Sypike

**Sypike** (*Trisopterus minutus*) er en fiskeart i torskefamilien som ligner svært mye på skjeggtorsk.

## Beskrivelse

Sypike blir inntil 40&nbsp;cm lang, men vanligvis ikke mer enn 25&nbsp;cm. Den har tre ryggfinner, den første har 13 bløtstråler, den andre har 23 -26 og den tredje 22 – 24. Den først gattfinnen har 29 – 29 bløtstråler og den andre 23 – 25. Ryggen er lysebrun og buken hvit. Sypiken har store øyne, er overbitt og har tydelig skjeggtråd. Sidelinjen er tydelig og går i en liten bue over brystfinnene.
For å skille sypike og skjeggtorsk kan man trekker en linje fra gattåpningen til ryggsiden og den vil treffe bakkant av første ryggfinne hos sypike. Hos skjeggtorsk vil den treffe midt på første ryggfinne.

## Utbredelse og habitat

Sypike finnes i den østlige delen av Atlanterhavet, fra Marokko og nordover til Færøyene og midt-Norge. I Middelhavet finnes en underart, *Trisopterus minutus capelanus*. I Norge finnes sypike fra svenskegrensen til Nordland.

Sypike opptrer fra 10&nbsp;m og ned til over 400&nbsp;m dyp, gjerne på sand- eller mudderbunn. Den er mest vanlig et stykke fra kysten, men unge individer er vanlig helt inne ved land. De finnes da gjerne på steder med steinurer.

## Adferd

Sypike er en bunnfisk som kan leve bentopelagisk i perioder. Den kan også opptre i stimer. Hovedføden er krepsdyr og småfisk.
Gytingen foregår på 50 – 100&nbsp;m dyp i perioden mars – juni. Yngelen lever pelagisk i starten til de bli omtrent 10&nbsp;mm lange og søker mot bunnen.

## Økonomisk betydning

Bifangster blir brukt som industrifisk.

## Referanser




## Litteratur
* 
* 

## Eksterne lenker
* 
*
Kunstig horisont

En **Kunstig horisont** er det mest sentrale instrumentet i et fly for instrumentflyging. Instrumentet viser om nesa av flyet peker mot horisonten, oppover eller nedover. Det viser også om vingene er horisontale eller om den ene vingen peker nedover eller oppover.

Den kunstige horisonten er et gyroskop med vertikal akse og drives enten av undertrykk fra forgasseren, fra en egen pumpe, fra et utvendig venturirør som henter luftstrømmen fra propellen eller den kan drives elektrisk. 

Vanligvis sees en øvre blå sone og en nedre brun sone med en horisontlinje imellom. Når horisontlinjen er høyt oppe peker nesa på flyet nedover, og omvendt peker den oppover når horisontlinjen er lavt nede. Når horisontlinjen er på skrå oppover mot høyre, peker høyre vinge nedover. Det er markeringer på instrumentet som viser når krengningen er 30 og 60 grader.

Midt i instrumentet er det vanligvis et miniatyrfly som kan justeres litt opp og ned, men ellers står stille. 

På russiske fly vises krengning ved at det lille flyet krenger sideveis. Da er horisonten bevegelig opp og ned, men ikke på skrå.

Noen kunstige horisonter som ikke er beregnet for akrobatikkflyging tåler ikke mer enn et gitt antall grader krengning. Ved mer uvanlige stillinger enn dette settes gyroen ut av stilling og blir ubrukelig til den er stilt igjen.

I nyere passasjerfly og enkelte småfly er det de siste årene mer vanlig med en eller flere dataskjermer som viser informasjoner som på eldre fly vises på mange enkelt-flyinstrumenter. Dette kalles "glasscockpit".

I nyere fly har den kunstige horisonten sentral plass på dashbordet i en T-form med høydemåler til høyre, fartsmåler til venstre og gyrokompass nedenfor. I tillegg er det vanlig med krengningsmåler ned mot venstre og vertikalhastighetmåler ned mot høyre. I fly med glasscockpit sees disse informasjonene vanligvis på den mest sentrale skjermen.

## Se også
* Flyinstrumenter
Gillbergaskipet

**Gillbergaskipet** er et sensasjonelt arkeologisk funn i det svenske innlandet på vassdraget fra Vänern til Glafsfjorden ved byen Arvika i Värmland.

Dette gikk langs Byälven som renner forbi Gillberga, Nysäter, Harefjorden, Säffle og By. Fra Gillbergasjön fortsatte Byälven nordover mot Glafsfjorden, men midtveis munnet en mindre bielv ut i den større elven.

Denne mindre bielven som het *Lillälven* gikk oppover vest forbi Gillberga kyrka som lå på et nes mellom de to elvene til den mindre innsjøen Aspen. Der i elven under Gillberga kyrka ble et stort skipsvrak funnet i 1990-årene. Dateringen av de eldste trerestene viste at dette skipet var bygget ved år 1243 og muligens sank i elven i slutten av 1200-tallet eller første halvdel av 1300-tallet.

Dette skipsvraket er klinkbygd med trenagler mellom bordene og spantene som bare var sett på farkoster fra vikingtiden og middelalderen og formodentlige er over 15 meter langt som et lastefartøy. Gillberga som først er nevnt i skriftige dokumenter ved 1357, var befolket i lang tid siden bronsealderen med flere forntidsminner som indikerte et rikt lokalsamfunn som ifølge sagnene hadde tett forbindelse med det norske Østlandet. Kirken på Gillberga ble først oppført i 1100-tallet, men var ombygget og forstørret i løpet av middelalderen med kalkstein og sandstein som fantes ved storsjøen Vänern.

Lastefartøyet som sank i Lillälven trolig var benyttet for transport av byggstein til Gillberga kyrka. Ved Lillälven lå et havnested som fram til nyere tid var benyttet for varetransport gjennom vassdragene på Värmland ut til storsjøen Vänern eller på de mindre innsjøene. Vassdraget mellom Vänern og den norske elven Glomma på Glafsfjorden og gjennom Eidskog i uminnelige tider hadde vært en viktig ferdselsveg med båttransport som ble dratt over mindre landstrekninger mellom vannene og mindre elver.

## Kilder
* *Christer Westerdahl* Vänern: landskap människa skepp 2003 ISBN 91-87360-26-8
Laupsa

**Laupsa** er ei grend i Kvam herad i Vestland. Den ligger ved Hardangerfjorden, 1,8 kilometer fra Øystese. Laupsa har omtrent 50 innbyggere.

## Referanser
Liv Margareth Alver

**Liv Margareth Alver** (født 20. desember 1955 i Oslo) er en norsk forfatter og oversetter vokst opp i Bergen

Alver har studert historie og arkeologi ved Universitetet i Bergen. Hun debuterte i 1982 med sciencefictionromanen *Oora og Gaios*. Hun har senere skrevet flere romaner innen sjangerne science fiction og fantasy. Hun er kjent for sine historiske romanserier *Hanseatene* og *Brytningstid*. Alver har også skrevet manus til noen episoder av TV-serien Familiesagaen De syv søstre. 

I 2012 ble den historiske fantasyen *Slangeringen* gitt som trebinds serie på Gyldendal. *Slangeringen* foregår i romertid (tohundretallet) og forfatteren sier selv bøkene bygger på kildematerialet til Alvers ikke fullførte hovedoppgave i arkeologi ved UiB.

I 2014-16 ble serien *Hanseatene* gitt ut på nytt på Aller forlag. Omslagsillustrasjonene er de opprinnelige laget av Arild Midthun. 

Lydbokrettighetene til serien Brytningstid ble i 2018-19 kjøpt av svenske Lind Forlag, og begynt utgitt våren 2019 lest av Kjærsti Odden Skjeldal, den ligger til strømming på Fabel og Nextory 

Lydbokrettighetene til serien Hanseatene ble i 2020 kjøpt av Strawberry Publishing og ligger foreløpig ute til strømming på Nextory 

## Bibliografi
* *Oora og Gaios* &ndash; ungdomsroman (1982)
* *Natten har fire måner* &ndash; ungdomsroman (1984)
* *Roland* &ndash; ungdomsroman (1986)
* *Nielvsdalen* &ndash; ungdomsroman (1988)
* *Hanseatene 1-24* &ndash;  romanserie i 24 bind (1991&ndash;94) reutgivelse (2014 -)
* *Brytningstid 1-8* &ndash; romanserie i 8 bind (1995&ndash;96)
* *Juni – tyven, tyven skal du hete...* &ndash; roman i serie (Hotel Cæsar) (1999)
* *Charlotte – mellom liv og død* &ndash; roman i serie (Hotel Cæsar) (2000)
* *Døden er her* &ndash; roman (2009) første bok i serien 'Slangeringen'
* *Ravnebitt* &ndash; roman (2010) andre bok i serien 'Slangeringen'
* *Strupesang* roman (2012) tredje bok i serien 'Slangeringen'

## Eksterne lenker
* Presentasjon av Liv Margareth Alver i Forfatterkatalogen på Forfattersentrums nettsider
*
Brun bitter

***Brun bitter*** er en norsk spillefilm fra 1988, regissert av Sølve Skagen. Filmen kan kategoriseres som en neo-noir, med Frank Krog i hovedrollen som den loslitte detektiven Lex Larsen, og Kristin Kajander som femme fatale. Opprinnelig er filmen basert på Gunnar Staalesens roman *Din, til døden*, men dette er ikke kreditert på grunn av uenighet mellom Skagen og Staalesen om filmens utforming.

## Handling
Lex Larsen arbeider som advokat, og er bosatt i Oslo. En dag blir han involvert med Vigdis Wang, som øver en skjebnesvanger tiltrekning på mennene hun møter. Vigdis er fremdeles gift, men ønsker å få en skilsmisse fra ektemannen sin. Men mannen hennes nekter å skrive under på papirene for at de endelig kan skille seg, til tross for at han er involvert med en rekke andre kvinner.

Når ektemannen hennes blir funnet drept, blir Vigdis snart anklaget for å ha myrdet ham. Lex Larsen ønsker derfor å hjelpe henne. Men underveis møter han en rekke mer eller mindre tvilsomme karakterer som ikke ønsker å samarbeide med Larsen, og det er veldig usikkert hvem han egentlig kan stole på i denne saken.

## Rolleliste

## Eksterne lenker
*
Haandbryggeriet

**Haandbryggeriet** er et norsk ølbryggeri som ble startet i 2005. 

Haandbryggeriet produserer en rekke ølsorter som er tilgjengelig i en rekke matbutikker eller på Vinmonopolet. Bryggeriet eksporterer også mye av ølet sitt, særlig til USA.

## Historie
Haandbryggeriet ble startet i 2005 av Jens Maudal, Rune Eriksen, Arne Eide og Egil Hilde. Bryggeriet holdt i begynnelsen til i en nedlagt tekstilfabrikk i Drammen, i et boligfelt ikke langt unna Aass Bryggeri. I desember 2011 flyttet de til et gammel jernbaneverksted på Sundland i samme by. Selve produksjonsanlegget er kjøpt brukt i England, og har en kapasitet på ca. 900 liter pr. batch. Produksjonen i 2006 var på ca. 40&nbsp;000 liter.

I 2016 så to av gründerne, Jens Maudal og Rune Eriksen, på å selge sin andel på tilsammen på 60 %, til Norbrew AS. Salget ble blokkert av to av de andre gründerne, Eide og Hilde, som brukte sin forkjøpsrett.

## Øltyper
Bryggeriet har sortiment på rundt 50 forskjellige øltyper, fra klassiske ølstiler, tradisjonelle øl og bær/fruktøl, til nye innovative øl og hybrider. Alle er av typen real ale, en sjeldenhet i moderne norsk ølbrygging. I tillegg til disse, som lages året rundt, har bryggeriet også rundt 10 andre typer som brygges til forskjellige årstider eller er engangsbrygg. Alle øl er ufiltrerte og ikke pasteurisert. Haandbryggeriet benytter ofte lokale og nordiske råvarer som kirsebær, bringebær, tyttebær og tindved.

Siden 2005 har en del av produksjonen vært viet fatlagring av øl, både surøl, og andre øl som porter og juleøl. I 2014 investerte bryggeriet i et Rolec Craft Brewing System, og har siden lagt til noen lager-øl i en ellers ren ale-produksjon.

## Referanser


## Eksterne lenker
* 
* 
* 
* Apéritif, artikkel om Haandbryggeriet
* Haandbryggeriet på RateBeer.com
Statisk trykk

**Statisk trykk** er det trykket på et nivå i atmosfæren som bestemmes av tyngdekraften av luften over punktet. 

Siden volumet av en gassmengde er omvendt proporsjonal med tettheten av gassen, og med trykket i gassen, bestemmer det statiske trykket tettheten i gassen. 

Det statiske trykket må skilles fra det dynamiske trykket som oppstår som overtrykk foran et objekt i bevegelse gjennom gassen, eller som undertrykk bak det samme objektet. Løftet som holder en vinge oppe, er resultantkraften av trykket på vingens areal når små deler av vingeoverflaten beregnes for seg. For hvert punkt på vingens overflate er trykket summen av det statiske og det dynamiske trykket.

Endring i det statiske trykket måles som vertikalhastighet med en stigehastighetsmåler. Dette er et av de viktigere instrumentene i fly, spesielt i seilfly. 

I fly er det åpning på en eller begge sider av flyet med rør eller slangeforbindelse til instrumentene. Trykket overføres til høydemåleren som kan kalibreres til å måle trykkhøyde som høyde over havet, høyde over en flyplass, eller som flygenivåer (Flight level). Dette trykket benyttes også for en trykksensor som kan kobles til flyets transponder, «radarreflektor» slik at flyets høyde kommer på skjermen til flygelederene.

Flyets fart gjennom lufta kan måles på flere måter. Det mest interessante er å måle luftmotstanden, eller det dynamiske trykket, som gir mulighet for at vingene gir løft. Derfor er den viktigste hastighetsmåleren en trykkmåler som måler forskjellen mellom det dynamiske og det statiske trykket og omsetter dette til den farten dette ville gi med luftmotstand i standardatmosfæren ved havets overflate. Denne farten oppgis som indikert flyfart (indicated air speed / IAS). Det dynamiske trykket overføres fra pitotrøret som har åpning mot fartsretningen. Dersom pitotrøret tettes av is eller insekter vil hastighetsmåleren vise feil verdi. 

Dersom åpningen for det statiske trykket på et fly tettes av insekter eller is, vil høydemåler, hastighetsmåler og stigehastighetsmåler vise helt feil verdier. Flyene har en ventil i førerkabinen, «alternate static pressure», som kan åpne for andre åpninger til de samme rørene for å få bedre funksjon på disse instrumentene.
Orakeltjenesten

**Orakeltjenesten** er navnet på den sentrale brukerstøttetjenesten for studenter og ansatte ved Norges teknisk-naturvitenskapelige universitet.
Orakeltjenesten ble opprettet i 1963 ved daværende NTH, og er med dette Norges eldste brukerstøtteorganisasjon.
Begrepet *orakeltjeneste* har opprinnelse i at et orakel regnes som kilde til kloke råd, og er senere blitt brukt på tilsvarende tjenester ved andre institusjoner i Norge.

Opprettelsen av Orakeltjenesten skjedde i sammenheng med anskaffelsen av den første tungregnemaskinen GIER, som stod klar til bruk den 22. november 1962.

Det som trolig var Orakeltjenestens første kurs ble holdt i GIER ALGOL.

## Referanser


## Eksterne lenker
* Glimt fra datahistorien til NTNU (NTH, UNIT) og SINTEF
* Orakeltjenestens hjemmeside
Warren Barton

**Warren Dean Barton** (født 19. mars, 1969 i Stoke Newington, London, England) er en tidligere engelsk landslagsspiller i fotball som spilte for sju engelske fotballklubber i årene 1987 til 2005.

Barton spilte 3 landskamper for  fra 1995 til 1996.

## Biografi
Warren Barton startet sin profesjonelle fotballkarriere da han skrev under for Maidstone United i juli 1989. Etter å ha spilt 42 ligakamper for Maidstone i 1989/90-sesongen kjøpte Wimbledon Barton for £300 000 i juni 1990. I hans første sesong for Wimbledon scoret han 3 mål på 37 ligakamper, mens han i de påfølgende sesongene fikk bokført ett mål på 42 ligakamper og 2 mål på 23 ligakamper. I 1993/94-sesongen noterte han seg for 2 mål på 39 ligakamper og det gjorde han også i sin femte og siste sesong for *the Crazy Gang*.

I juni 1995 kjøpte Newcastle United han for £4 000 000, og denne prisen gjorde han til den dyreste forsvarsspilleren i England.

## Litteratur
* Mortimer, Gerald (2004): *The Who´s Who of DERBY COUNTY* (side 18 og 19).  Breedon Books Publishing, Derby. ISBN 1-85983-409-4 
* Rollin, Glenda & Rollin, Jack: *SKYSPORTS FOOTBALL YEARBOOK 2004-05* (side 557).  Headline Book Publishing, London. ISBN 0-7553-1311-9

## Eksterne lenker
*